पाएं अपने शहर की ताज़ा ख़बरें और फ्री ई-पेपरडाउनलोड करें
जिले के नवनियुक्त पुलिस अधीक्षक वसीम अकरम ने अपना पदभार संभाल लिया है। सहायक पुलिस अधीक्षक सफीदों नितेश कुमार, उप पुलिस अधीक्षक (मुख्यालय) पुष्पा खत्री, डीएसपी जितेंद्र सिंह, डीएसपी धर्मबीर सिंह, डीएसपी साधुराम ने कार्यालय पहुंचने पर उनका स्वागत किया। उन्होंने पुलिस अधिकारियों से मुलाकात कर स्थिति का मंथन किया। एसपी वसीम अकरम 2013 बैच के आईपीएस हैं, ये 2015 से 2017 तक बतौर सहायक पुलिस अधीक्षक नरवाना रहे हैं। इसके बाद पुलिस अधीक्षक सीआईडी, जिला पलवल, कैथल में भी अपनी सेवाएं दे चुके हैं।
पुलिस अधीक्षक वसीम अकरम ने बताया कि कानून का उल्लंघन करने वाले बख्शे नहीं जाएंगे। महिलाओं की सुरक्षा के साथ-साथ जिले में कानून व्यवस्था बनाए रखना उनकी प्राथमिकता है। पुलिस अधीक्षक ने सिविल हॉस्पिटल व दूसरे कोविड अस्पतालों की सुरक्षा का भी जायजा लिया और थाना प्रभारियों को आदेश दिए की जिन अस्पतालों में काेविड का इलाज चल रहा है, उन अस्पतालों पर निरंतर नजर रखें।
उन्होंने जिला पुलिस को आदेश दिए कि शहरों, कस्बों या गांव में कहीं भी अधिक भीड़ न होने पाए। मास्क न लगाने वाले व्यक्तियों को टोके। मास्क न लगाने पर उनका चालान करें। उन्होंने कहा कि दवाओं व ऑक्सीजन की कालाबाजारी पर ध्यान रखें। नाइट कर्फ्यू का पालन करवाना सुनिश्चित करें।
तो नपेंगे थाना प्रभारी
एसपी वसीम अकरम ने सभी थाना प्रभारी को सचेत किया है कि काम में लापरवाही बर्दाश्त नहीं होगी। जिस एसएचओ के क्षेत्र में अवैध कारोबार मिलेगा, उस पर कार्रवाई की जाएगी। पुलिस को अपराधियों के साथ नरम रवैया अपनाने की जरूरत नहीं है।
जींद पुलिस अधीक्षक वसीम अकरम ने जिला पुलिस को पुलिस कंट्रोल रूम से वायरलेस सैट पर संबोधित किया। उन्होंने अपने कर्मचारियों को स्वास्थ्य ध्यान रखने के बारे में कहा। कोरोना के संकट में हमें अपने आपको संक्रमण से बचाते हुए काम करना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn